canonical-greekLit/data/tlg2018/tlg002/tlg2018.tlg002.perseus-grc1.xml
υἱῷ φιλοσόφῳ καὶ Λουκίῳ φιλοσόφου Καίσαρος φύσει υἱῷ καὶ  Εὐσεβοῦς  εἰσποιητῷ,  ἐραστῇ παιδείας, ἱερᾷ τε συγκλήτῳ καὶ παντὶ δήμῳ Ῥωμαίων ὑπὲρ τῶν ἐκ παντὸς γένους ἀνθρώπων ἀδίκως  μισουμένων καὶ ἐπηρεαζομένων Ἰουστῖνος  Πρίσκου τοῦ  Βακχείου τῶν ἀπὸ  Φλαυίας  Νέας πόλεως τῆς Συρίας Παλαιστίνης, εἷς αὐτῶν, τὴν προσφώνησιν καὶ ἔντευξιν πεποίημαι.” Ἐντευχθεὶς δὲ καὶ ὑφ̓ ἑτέρων ὁ αὐτὸς βασιλεὺς ἐπὶ τῆς Ἀσίας ἀδελφῶν παντοίαις  ὕβρεσιν πρὸς τῶν ἐπιχωρίων δήμων  καταπονουμένων, τοιαύτης ἠξίωσεν τὸ κοινὸν τῆς Ἀσίας διατάξεως· 